ജില്ലയില് നിര്മാണം പുരോഗമിക്കുന്നത് 30ഓളം വഴിയോര വിശ്രമകേന്ദ്രങ്ങള് തൊടുപുഴ: ജില്ലയില് വിവിധ തദ്ദേശ സ്ഥാപനങ്ങളിലായി 30 ഓളം വഴിയോര വിശ്രമ കേന്ദ്രങ്ങളുടെ നിര്മാണം പുരോഗമിക്കുന്നു. ദേശീയ സംസ്ഥാന പാതയോരങ്ങളില് നിര്മാണം പൂര്ത്തിയായ മൂന്ന് വഴിയിടങ്ങള് ഇന്ന് സഞ്ചാരികള്ക്കായി തുറന്നു നല്കും. സ്ത്രീകള്ക്കും കുട്ടികള്ക്കുമുള്പ്പെടെ ഏത് സമയത്തും വൃത്തിയായും സുരക്ഷിതമായും ഉപയോഗിക്കത്തക്ക രീതിയില് ആധുനിക സംവിധാനങ്ങളോടുകൂടിയ ശുചിമുറി സമുച്ചയങ്ങളും കോഫി ഷോപ്പുകളോടും കൂടിയ ഉന്നതനിലവാരത്തിലുളള വിശ്രമ കേന്ദ്രങ്ങളുമാണ് ടേക്ക് എ ബ്രേക്ക് പദ്ധതിയുടെ ഭാഗമായി നിര്മാണം പൂര്ത്തിയാക്കിയിരിക്കുന്നത്. സര്ക്കാരിന്റെ 100 ദിന കര്മ പരിപാടിയിലുള്പ്പെടുത്തി രണ്ടാം ഘട്ടത്തില് പൂര്ത്തീകരിച്ച ടേക്ക് എ ബ്രേക്ക് ശുചിമുറി സമുച്ചയങ്ങളുടെ സംസ്ഥാനതല ഉദ്ഘാടനം ഇന്ന് വൈകുന്നേരം മൂന്നിന് മന്ത്രി എം.വി. ഗോവിന്ദന് ഓണ്ലൈനായി നിര്വഹിക്കും. പള്ളിവാസല് പഞ്ചായത്തിലെ രണ്ടാം മൈല് വ്യൂ പോയിന്റില് നിര്മാണം പൂര്ത്തീകരിച്ച കെഎസ്ആര്ടിസി ലോ ഫ്ളോര് ബസ് മാതൃകയിലുള്ള ടോയ്ലറ്റ് കോംപ്ലക്സ് എ.രാജ എംഎല്എ യാത്രക്കാര്ക്കായി തുറന്നു നല്കും. വിനോദ സഞ്ചാര കേന്ദ്രമായ പരുന്തുംപാറയില് ആണ് പീരുമേട് പഞ്ചായത്ത് വഴിയിടം ഒരുക്കിയിരിക്കുന്നത്. ആധുനിക സൗകര്യങ്ങളോടു കൂടിയ ശുചിമുറിക്കൊപ്പം കോഫീ പാര്ലര്, റിഫ്രഷ്മെന്റ് സൗകര്യങ്ങളും ഒരുക്കിയിട്ടുണ്ട്. ഇത് വാഴൂര് സോമന് എംഎല്എ സഞ്ചാരികള്ക്ക് സമര്പ്പിക്കും.കരുണാപുരം പഞ്ചായത്തിലെ തൂക്കുപാലത്താണ് മൂന്നാമത്തെ വഴിയിടം ഒരുക്കിയിരിക്കുന്നത്. ഇവിടെയും ആധുനിക സംവിധാനങ്ങളോടു കൂടിയ ശുചിമുറികളും അനുബന്ധ സൗകര്യങ്ങളും സജ്ജീകരിച്ചിട്ടുണ്ട്. നിര്മാണ പ്രവര്ത്തനങ്ങള് പുരോഗമിച്ച് വരുന്ന വഴിയോര വിശ്രമകേന്ദങ്ങളും താമസിയാതെ ജനങ്ങള്ക്കായി തുറന്നു നല്കാനാണ് ലക്ഷ്യം.